CELEX: 62010TN0540
Language: el
Date: 2010-11-24 00:00:00
Title: Υπόθεση T-540/10: Προσφυγή της 24ης Νοεμβρίου 2010 — Ισπανία κατά Επιτροπής

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/48
            
         Προσφυγή της 24ης Νοεμβρίου 2010 — Ισπανία κατά Επιτροπής
   (Υπόθεση T-540/10)
   ()
   2011/C 30/87
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: M. Muñoz Pérez, δικηγόρος)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               την ακύρωση της αποφάσεως C(2010) 6154 της Επιτροπής, της 13ης Σεπτεμβρίου 2010, περί μειώσεως της ενισχύσεως του Ταμείου Συνοχής για τα στάδια έργου:
               
                           —
                        
                        
                           «Línea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo IX-A» (CCI No 2001.ES.16.C.PT.005),
                        
                     
                           —
                        
                        
                           «Línea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo X-B (Avinyonet del Penedés-Sant Sadurní d’Anoia)» (CCI No 2001.ES.16.C.PT.008),
                        
                     
                           —
                        
                        
                           «Línea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramos XI-A y XI-B (Sant Sadurní d’Anoia-Gelida)» (CCI No 2001.ES.16.C.PT.009) και
                        
                     
                           —
                        
                        
                           «Línea de Alta Velocidad Madrid-Zaragoza-Barcelona-Frontera francesa. Tramo Lleida-Martorell (Plataforma). Subtramo IX-C» (CCI No 2001.ES.16.C.PT.010)
                        
                     
         
               —
            
            
               επικουρικώς, όσον αφορά τις επιβληθείσες διορθώσεις σχετικά με τις τροποποιήσεις που επήλθαν λόγω υπερβάσεως των ορίων θορύβου (υποτμήμα IX-A.), τροποποιήσεως του γενικού χωροταξικού σχεδίου του Δήμου της Santa Oliva (υποτμήμα IX-A) και μεταβολής των γεωτεχνικών συνθηκών (υποτμήματα X-B, XI-A και XI-B και IX-C), τη μερική ακύρωση της προσβαλλομένης αποφάσεως κατά το μέρος που μειώνει το ποσό της διορθώσεως σε 2 348 201,96 EUR
            
         
               —
            
            
               Σε κάθε περίπτωση, να καταδικαστεί το καθού όργανο στα δικαστικά έξοδα.
            
         
      Λόγοι ακυρώσεως
   
   Με την προσβαλλόμενη απόφαση η Επιτροπή μείωσε το ποσό της αρχικής ενισχύσεως του Ταμείου Συνοχής για τα προαναφερθέντα στάδια έργου, με το αιτιολογικό ότι υπήρξαν παρατυπίες κατά την εφαρμογή των σχετικών με τις δημόσιες συμβάσεις κανόνων.
   Κατά το Βασίλειο της Ισπανίας, η απόφαση είναι ακυρωτέα για τους εξής τρεις λόγους:
   
               α)
            
            
               Παράβαση του άρθρου H, παράγραφος 2, του Παραρτήματος II του κανονισμού 1164/94 (1), διότι η Επιτροπή εξέδωσε την απόφασή της χωρίς να τηρήσει την τρίμηνη προθεσμία μετά τη διεξαγωγή της ακροάσεως.
            
         
               β)
            
            
               Παράβαση, λόγω εσφαλμένης εφαρμογής, του άρθρου 20, παράγραφος 2, στοιχείο στ', της οδηγίας 93/38 (2), διότι η ανάθεση συμπληρωματικών εργασιών διαφέρει από την προβλεπόμενη από την ισπανική νομοθεσία τροποποίηση υπό εκτέλεση συμβάσεως, οπότε η εν λόγω τροποποίηση δεν εμπίπτει στο πεδίο εφαρμογής της οδηγίας 93/38.
            
         
               γ)
            
            
               Επικουρικώς, παράβαση της προαναφερθείσας διατάξεως του άρθρου 20, παράγραφος 2, στοιχείο στ', της οδηγίας 93/38, διότι πληρούνταν όλες οι προϋποθέσεις προκειμένου οι ισπανικές αρχές να αναθέσουν, με τη διαδικασία της διαπραγματεύσεως χωρίς δημοσιότητα, την εκτέλεση συμπληρωματικών εργασιών στο πλαίσιο των τεσσάρων σταδίων έργου για τα οποία επιβλήθηκε η διόρθωση.
            
         
      (1)  Κανονισμός (ΕΚ) 1164/94 του Συμβουλίου, της 16ης Μαΐου 1994, για την ίδρυση του ταμείου συνοχής (ΕΕ L 130, σ. 1).
   
      (2)  Οδηγία 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (ΕΕ L 82 σ. 40)